Hybridivaraajan kokoon vaikuttavat talon koko, lämmitysenergian tarve sekä käytetyt lämmönlähteet. Esimerkiksi 150 neliöisen talon hybridivaraajan kooksi suosittelemme yleensä 1000 litraa, jotta iltaisin lämmitetyn vesikiertotakan energia riittää vuorokaudeksi eteenpäin. 1000 litran varaajaan saadaan varattua energiaa noin 60 kWh. Kun tyypillisesti -20 asteessa talon lämmitysenergian tarve on 3 kW kytkeytyy sähkövastus päälle 20 h kuluttua. Sähkövastus asennetaan varaajan yläosaan, jotta 2/3 varaajan tilavuudesta lämpiää pelkästään vesitakalla tai auringolla. Sähkövastus mitoitetaan talon tarpeiden mukaan, mutta normaalisti riittää 6 tai 7,5 kW vastus.
Lämmönlähteiden näkökulmasta suosittelemme seuraavan kokoisia hybridivaraajia:
Vesikiertotakka ja aurinkokeräimet = 500 – 1000 litraa
Ilma-vesilämpöpumppu ja vesitakka = 500-1000 litraa
Vesikiertokiuas tai LTO-piippu = 250 litraa
Vesikiertokiuas ja LTO-piippu = 500 litraa
Vesikiertotakka, LTO-piippu ja aurinkokeräimet = 1500 litraa
Varaajaa valittaessa on syytä ottaa huomioon myös teknisen tilan koko. Suositeltava koko on 4-6 neliötä.
Hybridivaraajan mitoittamisessa ja siihen kytkettävien lämmönlähteiden valinnassa kannattaa käyttää asiantuntija-apua. Ota yhteyttä niin autamme suunnittelussa ja oikeassa lämmitysjärjestelmän valinnassa sekä asennuksessa.